**ОТЧЕТ**

**ЗА ИЗПЪЛНЕНИЕ НА ПРОГРАМАТА ЗА РАЗВИТИЕ НА ДЕТСКО – ЮНОШЕСКИЯ, УЧИЛИЩНИЯ И МАСОВ СПОРТ В ОБЩИНА ДЖЕБЕЛ ЗА 2017 Г.**

Спортният календар и Програмата за развитие на детско – юношеския, училищния и масов спорт в общината за 2017 г. създадоха възможности за реализиране на редица задачи, като създаване на организационни, финансови и кадрови предпоставки за развитието на спорта в община Джебел.Беше дадена възможност за осъществяване на спортно-тренировъчна, състезателна и организационно - административна дейност.

Най важния момент сред подрастващите бе да се създаде мотивация за системни спортни занимания. На всички желаещи да спортуват през изминалата година се осигуряваше достъп до наличната материална база.

В чест на празника на града отново бяха организирани различни спортни мероприятия с различни възрастови групи, започвайки от най- малките и стигайки до ветераните в спорта по различни дисциплини. Всички отличили се получиха награди. За най – малките, от особен интерес, бяха колоездачните прояви, където активни участници бяха учениците от СУ „Христо Ботев” гр. Джебел.

През изминалата 2017 г. спортното игрище в двора на СУ „Христо Ботев” се използваше пълноценно, като то се ползваше от всички желаещи да спортуват.Приоритет за общината си остава приобщаването на по – широки слоеве от населението и особено на децата и младите хора към активен, здравословен начин на живот. Личи стремеж към организиране на повече спортни прояви с участието на по – широк кръг от желаещи да се занимават със спорт в свободното си време.За всички ученици също се създадоха възможности за свободен и равен достъп до спорт.

Необходимо е да продължи търсенето на начини както за подобряване и обогатяване на материалната база, както и за опазване на съществуващата вече такава, което също е от значение за развитието на спорта в общината ни. Реконструирания и ремонтиран градски стадион, който вече е с нова визия, предлага възможности за повече спортни дисциплини и може да се използва и в късните часове на денонощието. Трябва да продължи търсенето за участие в проекти, които да спомогнат за подобряване на условията за развитие на спорта с цел разнообразяване на спортните мероприятия, които ще бъдат организирани.Всяка година на всички училища и детски градини по ПМС 129 се осигуряват средства за развитието на физкултурата и спорта. И тази година те получиха средства в размер на **2241,00** лева и им се закупиха различни спортни принадлежности, необходими за развитие на спорта във всяко едно от тях. Желанието на учениците да спортуват, особено добре се вижда от участието им в провежданите ежегодни, ученически игри. Под ръководството на директора на ЦПЛР ОДК, всяка година се организира и провежда общинския кръг на тези състезания и правилната организация е именно негова заслуга.

В много от спортовете било индивидуални или колективни участниците бележат успехи и продължават своето участие на областен и зонален кръг.

През 2017 г. положението е следното: на проведените през месеците февруари, март и април общински ученически състезания по тенис на маса, баскетбол, волейбол, футбол и лека атлетика, в отделните възрастови групи при момичетата, момчетата, девойките и юношите за областен кръг се класираха отборите СУ”Хр.Ботев” – Джебел, а в шахмата – отборът на СУ“П.Хилендарски“ – Припек.

Бадминтонът все още не е популярен спорт в общината – мястото, където единствено се упражнява този спорт е СУ”П.Хилендарски „ – Припек, чийто отбор непрекъснато се развива и печели състезания в и извън областта.Участието на отборите на областен кръг съвсем не е безуспешно и смело може да се посочи, че те в много отношение се представят като достойни съперници на отборите от другите общини в областта, а често и да спечелят и областния приз в отделна дисциплина и възрастова група.

Изключително интересни и изпълнени със спортен хъс и емоции са спортните прояви, посветени на празника на Джебел „ 19 май”. Със всяка измината година се увеличават, както броя на участниците, така и броя на спортните прояви и дисциплини. И това вече е предпоставка за по-висока масовост и надпревара между съперниците. През 2017 г. общински първенци станаха следните състезатели и отбори по следните дисциплини: тенис на маса – Гьокан Хасан от Джебел, шахмат – Гюлюстан Ибрям от с. Устрен, състезания с колела / 3-4 клас / - Мерткан Мерджан от СУ „Хр.Ботев“ - Джебел , състезания с колела / 5-6 клас / - Мирослав Красимиров от Джебел, състезания с колела / 7-8 клас / -Хасан Кемал от Джебел. При шаха на големи фигури за деца победители станаха Мерткан Мерджан, Расим Юсеин и Мюмюн Караахмед. В турнира по бридж първото място отнесоха Мустафа Садула и Айкут Джомерт от Момчилград. При футбола на малки врати за деца общински първенци са децата на ЦПЛР ОДК- Джебел, а в престижния турнир по футбол за младежи /купа 19- ти май/ - отличието попадна в ръцете на момчетата от отбора на с. Припек. За първи път през 2017 г. се проведе и турнир по тенис на корт, където най-добър се оказа Ердем Осман от Джебел.

Като се има в предвид горе посоченото трябва да си пожелаем още по – добри резултати през идната 2018 година, които да постигнем, като активизираме своите усилия и в същото време разнообразим своята дейност.